stanford-oval/wikipedia huggingface dataset:
เฮรัลด์มาเลเซีย
ยอดจำหน่าย

หนังสือพิมพ์นี้มียอดจำหน่ายในประเทศมาเลเซีย 15,600 ฉบับ โดยตีพิมพ์ทั้งภาษาอังกฤษ, ภาษามลายู, ภาษาทมิฬ และภาษาจีน และมีไว้เพื่อจำหน่ายแก่ชาวมาเลเซียที่นับถือศาสนาคริสต์นิกายโรมันคาทอลิก
ภัยและการเซ็นเซอร์ของรัฐบาล

หนังสือพิมพ์เฮรัลด์เกือบสูญเสียใบอนุญาตตีพิมพ์จากการใช้คำว่า "อัลลอฮ์" เป็นคำแปลของ "พระเจ้า" โดยผู้มีอำนาจกล่าวว่ามีแค่มุสลิมเท่านั้นที่ใช้คำนี้ได้ แม้ว่าหนังสือพิมพ์นี้จะไม่พิมพ์คำว่า "อัลลอฮ์" อีกในอนาคต แต่เป็นจุดเริ่มต้นในการยกเลิกการแบนคำที่ใช้ในคัมภีร์ไบเบิลภาษามลายูด้วย
แหล่งข้อมูลอื่น

เว็บไซต์ทางการ
เฮลมุต ยาห์น

| เฮลมุต ยาห์น |
| --- | --- |
เกิด: 04 มกราคม ค.ศ. 1940(1940-01-04) Zirndorf บาวาเรีย เยอรมนี
เสียชีวิต: 8 พฤษภาคม ค.ศ. 2021(2021-05-08) (81 ปี) Campton Hills, Illinois อิลลินอย สหรัฐ
สัญชาติ: เยอรมัน
อาชีพ: สถาปนิก
เว็บไซต์: www.jahn-us.com
โซนีเซนเตอร์ ผลงานที่สำคัญของ เฮลมุต ยาห์น
เฮลมุต ยาห์น (อังกฤษ: Helmut Jahn; 4 มกราคม พ.ศ. 2483 – 8 พฤษภาคม พ.ศ. 2564) สถาปนิกชาวอเมริกัน-เยอรมัน เกิดที่  ประเทศเยอรมนีและได้อพยพมาที่สหรัฐอเมริกา เป็นสถาปนิกชื่อดังของโลกคนหนึ่งในยุคปัจจุบัน ผลงานของยาห์นที่สำคัญได้แก่ อาคารโซนีเซนเตอร์ที่กรุงเบอร์ลิน ส่วนตัวขยายอาคารที่สนามบินโอ'แฮร์ อาคารในสนามบินสุวรรณภูมิ และตึกวันลิเบอร์ตีเพลซ ตึกที่สูงสุดในเมืองฟิลาเดลเฟีย
เฮลมุต ยาห์น เกิดที่เนือร์นแบร์ค ประเทศเยอรมนี หลังจากเข้าเรียนที่มหาวิทยาลัยเทคโนโลยีแห่งมิวนิก ระหว่าง พ.ศ. 2503 – 2508 เขาได้ทำงานกับ Peter C. von Seidlein เป็นเวลาหนึ่งปี ต่อมาใน พ.ศ. 2508 เพื่อศึกษาวิชาสถาปัตยกรรมศาสตร์ต่อในระดับปริญญาโทที่สถาบันเทคโนโลยีอิลลินอย (Illinois Institute Technology : IIT) ที่นั่น เขาได้ศึกษาในหลักสูตรที่ออกแบบโดย ลุดวิก มีส แวน เดอร์ โรห์ เรียนรู้ภาษาและเทคนิคของลัทธิสมัยใหม่แนวนานาชาติ (International Style modernism)
ในปี 2510 เขาเข้าทำงานกับบริษัท ซี.เอฟ. เมอร์ฟีแอสโซซิเอตส์ ในชิคาโก และใน พ.ศ. 2516 ก็ได้รับแต่งตั้งเป็นรองประธานบริหาร และผู้อำนวยการการวางแผนและออกแบบ ในปี 2524 บริษัทได้เปลี่ยนชื่อเป็น "เมอร์ฟี/ยาห์น" ถึงแม้ว่า ชาลส์ เมอร์ฟี จะเสียชีวิตไม่กี่ปีหลังจากนั้น ในปี 2528 เหลือเพียงยาห์นเป็นผู้ดูแล ในปี 2549 เขาได้รับปริญญาดุษฎีบัณฑิตในสาขาปรัชญาการออกแบบจากที่สถาบันเทคโนโลยีอิลลินอยในวันที่ 16 ธันวาคม
เฮลมุต ยาห์น เสียชีวิตเมื่อวันที่ 8 พฤษภาคม ค.ศ. 2021 ในวัย 81 ปี จากการถูกรถยนต์สองคันชน ขณะที่เขาขี่จักรยานในแคมป์ตันฮิลส์ ห่างจากนครชิคาโก รัฐอิลลินอย ไปทางตะวันตกราว 60 ไมล์ โดยคนขับรถคนหนึ่งไม่ได้รับอันตรายจากเหตุดังกล่าว ขณะที่คนขับรถอีกรายได้รับบาดเจ็บเพียงเล็กน้อย
รางวัล

พ.ศ. 2534 - "10 อันดับแรก สถาปนิกอเมริกันที่มีอิทธิพลต่อวิถีชีวิตชาวอเมริกันมากที่สุด" จาก สถาบันสถาปนิกอเมริกัน
พ.ศ. 2536 - "รางวัลสถาปัตยกรรมโดดเด่น" จาก Illinois Academy of Fine Arts
พ.ศ. 2547 - "Bundesverdienstkreuz Erster Klasse" จาก สหพันธ์สาธารณรัฐเยอรมนี
พ.ศ. 2545 - "Institute Honour Award" จาก สถาบันสถาปนิกอเมริกัน สำหรับอาคารโซนีเซ็นเตอร์
ผลงานที่ทำชื่อเสียง

ห้องสมุดมหาลัยชิคาโก สหรัฐอเมริกา
ที่ทำการรัฐอิลลินอย เมืองชิคาโก สหรัฐอเมริกา
สนามบินโอ'แฮร์ เทอร์มิมัลของสายการบินยูไนเต็ด สหรัฐอเมริกา
อาคารโซนีเซ็นเตอร์ กรุงเบอร์ลิน ประเทสเยอรมนี
อาคารหมายเลข 3333 ถนนเซาท์สเตต (South State St.) อาคารเซอร์วิสอพาร์ตเมนต์ ส่วนขยายในสถาบันเทคโนโลยีอิลลินอย (IIT) ในชิคาโก สหรัฐอเมริกา
ท่าอากาศยานสุวรรณภูมิ ประเทศไทย
แบงค์ออฟอเมริกาทาวเวอร์
ที่ทำการรัฐอิลลินอย เมืองชิคาโก
แหล่งข้อมูลอื่น

บทสัมภาษณ์ เฮลมุต ยาห์น[ลิงก์เสีย] จากเว็บสมาคมสถาปนิกสยาม
สำนักงานเมอร์ฟี/ยาห์น (อังกฤษ)
เฮย์เดน แพนิตเทียร์

| เฮย์เดน แพนิตเทียร์ |
| --- | --- |

สารนิเทศภูมิหลัง
เกิด:  (1989-08-21) 21 สิงหาคม ค.ศ. 1989 (35 ปี) เฮย์เดน เลสลี แพนิตเทียร์ พาลริสเสทส์, นิวยอร์ก, สหรัฐอเมริกา
อาชีพ: นักแสดง, นักร้อง, นางแบบ
ปีที่แสดง: 1994 ─ ปัจจุบัน
เฮย์เดน เลสลี แพนิตเทียร์ (อังกฤษ: Hayden Lesley Panettiere) เกิดวันที่ 21 สิงหาคม ค.ศ. 1989 เป็นนักแสดง,นางแบบและนักร้องชาวอเมริกัน  และยังเคยถูกเสนอชื่อเข้าชิงรางวัลแกรมมี อีกด้วย ผลงานที่ทำให้เธอเป็นที่รู้จักเป็นอย่างดี คือเรี่อง ฮีโร่ส์ เฮย์เดนรับบทเป็น แคลร์ เบนเนท เชียร์ลีดเดอร์ประจำโรงเรียนที่มีความสามารถพิเศษในการสร้างเซลล์ขึ้นมาใหม่
ประวัติ > ครอบครัว

เฮย์เดนเกิดที่นิวยอร์ก แม่ของเธอคือ เลสลี่ย์ อาร์. โวเจล เป็น นักแสดงโอเปร่าชื่อดัง ส่วนคุณพ่อคือ อลัน แอล."สคิพ" พาเนทเทียร์ เป็นพนักงานดับเพลิง   เธอยังมีน้องชายอีกคน ชื่อ เจนเซน พาเนทเทียร์ (เกิดปี 1994) ซึ่งชอบในอาชีพการแสดงแบบพี่สาว ปัจจุบัน เจนเซน น้องชายของเธอเสียชีวิตแล้ว ด้วยโรคภาวะแทรกซ้อนของลิ้นหัวใจเออร์ติก ในวัย 28 ปี เมื่อวันที่ 19 กุมพาพันธ์ ค.ศ. 2023
ประวัติ > การศึกษา

เฮย์เดนเรียนชั้นมัธยมต้นที่ โรงเรียนเซาธ์ ออเร็นจ์ทาวน์ ตั้งแต่ เกรด 7 ในการเรียนระดับมัธยมปลายนั้น เฮย์เดนจบโดยการเรียนทางบ้าน (โฮมสคูล) และหลังจากจบมัธยมปลายเธอไม่ได้เลือกที่จะศึกษาต่อในระดับมหาวิทยาลัย แต่เลือกที่จะเป็นนักแสดง อย่างไรก็ตามเธอก็ยังสนใจที่จะเรียนหนังสือต่อเช่นกัน
ชีวิตส่วนตัว

ในปี ค.ศ. 2006 เฮย์เดนเริ่มคบหากับ นักแสดงจากเรื่อง Laguna Beach: The Real Orange County สเตฟาน คอลเลทติ แต่ทั้งคู่ก็แยกทางกันในเดือนกันยายน ค.ศ. 2007 และ ในเดือนธันวาคมของปีเดียวกัน มีรายงานข่าวว่า เฮย์เดนกำลังคบหากับ ไมโล เวนทิมิกเลีย นักแสดงร่วมจากเรื่อง ฮีโร่ส์ ก่อนจะเลิกรากันในเดือนกุมภาพันธ์ ค.ศ. 2009 ปัจจุบัน เฮย์เดนได้หมั้นหมายกับวลาดิเมียร์ คริสโก้ ยอดนักชกรุ่นเฮฟวี่เวทชาวยูเครน ทั้งคู่ได้ให้กำเนิดบุตรสาวชื่อKaya
เฮฟซีบาห์

บุคคลในคัมภีร์ไบเบิล
เฮฟซีบาห์ (อังกฤษ: Hephzibah หรือ Hepzibah; ภาษาอังกฤษ:  /ˈhɛfzɪbə/ หรือ /ˈhɛpzɪbə/; ฮีบรู: חֶפְצִי־בָהּ‎, ใหม่: ḥefṣī-vah, ไทบีเรียน: ḥep̄ṣī-ḇāh, "ความปีติยินดีของเราอยู่ในเธอ") เป็นบุคคลในหนังสือพงศ์กษัตริย์ในคัมภีร์ไบเบิล เป็นพระมเหสีของเฮเซคียาห์กษัตริย์แห่งยูดาห์ (ครองราชย์ ป. 715 และ 686 ปีก่อนคริสตกาล) และเป็นพระมารดาของกษัตริย์มนัสเสห์แห่งยูดาห์ (ครองราชย์ ป. 687–643 ปีก่อนคริสตกาล)
บันทึกในคัมภีร์ไบเบิลและวรรณกรรมรับบี

เฮฟซีบาห์ปรากฏใน 2 พงศ์กษัตริย์ 21:1 ส่วนในวรรณกรรมรับบีระบุว่าอิสยาห์เป็นตาของมนัสเสห์
ขื่อเชิงสัญลักษณ์

ชื่อเฮฟซีบาห์ยังใช้เป็นชื่อเชิงสัญลักษณ์ของศิโยนหลังการฟื้นฟูเพื่อความทรงปีติยินดีของพระยาห์เวห์ในอิสยาห์ 62:4
ดูเพิ่ม

อิสยาห์ 62
แหล่งข้อมูลอื่น

นิยามแบบพจนานุกรมของ en:Hephzibah ที่วิกิพจนานุกรม
เฮลทูเบอร์มิวดา

| คำแปล: เบอร์มิวดาจงเจริญ |
| --- | --- |
Hail to Bermuda
เนื้อร้อง: เบตส์ จอห์น
ทำนอง: เบตส์ จอห์น

ตัวอย่างเสียง
ไฟล์ ช่วยเหลือ
 
เฮลทูเบอร์มิวดา (อังกฤษ: Hail to Bermuda – เบอร์มิวดาจงเจริญ) เป็นชื่อของเพลงชาติอย่างไม่เป็นทางการของเบอร์มิวดา ประพันธ์โดยเบตส์ จอห์น (Bettes John) สำหรับเพลงชาติในทางราชการนั้น ใช้เพลงก็อดเซฟเดอะควีน อันเป็นเพลงชาติของสหราชอาณาจักร ซึ่งบังคับใช้ในดินแดนโพ้นทะเลของอังกฤษด้วย
เนื้อร้อง

| "เฮลทูเบอร์มิวดา"> ภาษาอังกฤษ.บทที่1 | "เฮลทูเบอร์มิวดา"> คำแปล.บทที่1 |
| --- | --- |
Hail to Bermuda  My island in the sun  Sing out in glory  To the nation we've become.: เบอร์มิวดาจงเริญ  เกาะของเข้า อยู่ในดวงอาทิตย์  ขับขานออกมาด้วยความรุ่งโรจน์  เพื่อประเทศชาติของเรา
ประสานเสียง
We've grown from heart to heart  And strength to strength  The privilege is mine  So sing long live Bermuda  Because this island's mine.:  เราเติบโตจากใจถึงใจ   และความแข็งแกร่ง ต่อความแข็งแกร่ง   สิทธิ์เป็นของข้า   ดังนั้นขับขานเพลงอยู่ในเบอร์มิวดา   เพราะเกาะของข้าแห่งนี้
บทที่2
Hail to Bermuda  My homeland dear to me  This is my own land  Built on faith and unity.: เบอร์มิวดาจงเริญ  บ้านเกิดของข้าที่ข้ารัก  นี่คือดินแดนของตัวเอง  สร้างขึ้นโดยศรัทธา และความสามัคคี
แหล่งข้อมูลอื่น

Himnuszok ฟังเพลงชาติเบอร์มิวดา จากเสียงร้องต้นฉบับ
เพลงชาติเบอร์มิวดา ฉบับขับร้อง และ ทำนอง เก็บถาวร 2009-04-09 ที่ เวย์แบ็กแมชชีน
nationalanthems.info "Hail To Bermuda"
เฮลิคอปเตอร์อเนกประสงค์

เบลล์ ซีเอช-146 กริฟฟอน ของกองทัพแคนาดา เป็นเฮลิคอปเตอร์อเนกประสงค์ทั่วไป
เฮลิคอปเตอร์อเนกประสงค์ (อังกฤษ: utility helicopter) เป็นเฮลิคอปเตอร์แบบอเนกประสงค์ เฮลิคอปเตอร์ทางการทหารแบบอเนกประสงค์สามารถเติมบทบาท เช่น การโจมตีภาคพื้นดิน, การยุทธ์เคลื่อนที่ทางอากาศ, การส่งกําลังบํารุงทางทหาร, การส่งกลับสายแพทย์, การสั่งการและควบคุม และขนส่งทหาร โดยคำศัพท์บางคำทับซ้อนกันอย่างหลีกเลี่ยงไม่ได้กับเฮลิคอปเตอร์ขนส่ง
รายชื่อเฮลิคอปเตอร์อเนกประสงค์

นี่คือรายชื่อเฮลิคอปเตอร์อเนกประสงค์
| แบบ | ประเทศ | ขนาด | สมัย | สถานะ | จำนวน | หมายเหตุ |
| --- | --- | --- | --- | --- | --- | --- |
| อากุสตาเวสต์ลันด์ อาวูดอปปียา109 | อิตาลี | เบา | ค.ศ. 1971 | ผลิต |  |  |
| แอโรสแปเตียล แอสอา 360 ดูฟอง | ฝรั่งเศส | เบา | ค.ศ. 1972 | ผลิต | 36 ลำ |  |
| แอตลาสออริกซ์ | แอฟริกาใต้ | กลาง | ค.ศ. 1986 | ผลิต |  |  |
| ตระกูลเบลล์ฮิวอี | สหรัฐ | กลาง |  | ผลิต |  |  |
| ยูเอช-1 ไอระควอย | สหรัฐ | กลาง | ค.ศ. 1969 | ผลิต |  |  |
| ชางเหอ แซด-11 | จีน | เบา |  | ผลิต |  |  |
| ชางเหอ แซด-18 | จีน | กลาง |  | ผลิต |  |  |
| อูโรคุปแตร์ แอร์แอส355 เอคือเรย 2 | ฝรั่งเศส | เบา | ค.ศ. 1978 | ผลิต |  |  |
| อูโรคุปแตร์ แอร์แอส532 คูการ์ | ฝรั่งเศส | กลาง | ค.ศ. 1977 | ผลิต |  |  |
| อูโรคุปแตร์ เออเซ135 | ฝรั่งเศส | เบา | ค.ศ. 1994 | ผลิต |  |  |
| ฮัลดรูฟ | อินเดีย | เบา |  | ผลิต | 231 ลำ |  |
| ฮาร์บิน แซด-8 | จีน | หนัก |  | ผลิต |  |  |
| ฮาร์บิน แซด-9 | จีน | เบา |  | ผลิต |  |  |
| ฮาร์บิน แซด-20 | จีน | กลาง |  | ผลิต |  |  |
| อีอาเร 330 | โรมาเนีย | กลาง |  | ผลิต |  |  |
| ไค คูห์-1 ซูเรียน | แอฟริกาใต้ | กลาง |  | ผลิต |  |  |
| คามอฟ คา-27 | รัสเซีย | หนัก |  | ผลิต |  |  |
| มี-8 | รัสเซีย | กลาง |  | ผลิต |  |  |
| มี-17 | รัสเซีย | กลาง |  | ผลิต |  | [ต้องการอ้างอิง] |
| แอ็นอาชอินดุสตรี แอ็นอาช90 | ฝรั่งเศส | กลาง |  | ผลิต |  |  |
| ตระกูลปูมา | ฝรั่งเศส | กลาง |  | ผลิต |  |  |
| แอสอา 330 ปูมา | ฝรั่งเศส | กลาง |  | ผลิต |  |  |
| เอส-70 | สหรัฐ | กลาง |  | ผลิต |  |  |
| ยูเอช-60 แบล็กฮอว์ก | สหรัฐ | กลาง |  | ผลิต |  |  |
| เวสต์แลนด์ลิงซ์ | สหราชอาณาจักร | เบา |  | ผลิต |  | [ต้องการอ้างอิง] |
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เฮลิคอปเตอร์อเนกประสงค์
เฮเบอร์ เคอร์ติส

| เฮเบอร์ เคอร์ติส |
| --- | --- |
เกิด: 27 มิถุนายน ค.ศ. 1872
เสียชีวิต: 9 มกราคม ค.ศ. 1942
สัญชาติ: อเมริกัน
อาชีพ: นักดาราศาสตร์
เฮเบอร์ โดสต์ เคอร์ติส (อังกฤษ: Heber Doust Curtis; 27 มิถุนายน ค.ศ. 1872 - 9 มกราคม ค.ศ. 1942) เป็นนักดาราศาสตร์ชาวอเมริกัน ผู้อำนวยการหอดูดาวอัลเลเกอนี (Allegheny Observatory) เป็นที่รู้จักจากการเข้าร่วมการโต้วาทีครั้งใหญ่ "The Great Debate" กับ ฮาร์โลว์ แชปลีย์ ในปี ค.ศ. 1920 ว่าด้วยลักษณะของเนบิวลากับดาราจักร และขนาดของเอกภพ
เฮเทอร์ แกรห์ม

| เฮเทอร์ แกรห์ม |
| --- | --- |
ปี 2007
สารนิเทศภูมิหลัง
เกิด:  (1970-01-29) มกราคม 29, 1970 (54 ปี) Heather Joan Graham มิลวอกี, รัฐวิสคอนซิน สหรัฐอเมริกา
อาชีพ: นักแสดง โปรดิวเซอร์ นักเขียน นางแบบแฟชั่น
ปีที่แสดง: 1984–ปัจจุบัน
เฮเทอร์ แกรห์ม (อังกฤษ: Heather Graham) เกิดเมื่อวันที่ 29 มกราคม ค.ศ. 1970 เป็นนักแสดงชาวอเมริกัน เป็นนางแบบแฟชัน เธอเป็นที่รู้จักในผลงานการแสดงในภาพยนตร์ของกัส แวน แซงต์ ในปี 1989 เรื่อง Drugstore Cowboy  และบทบาทสาวนักเล่นโรลเลอร์ในภาพยนตร์ในปี 1997 เรื่อง Boogie Nights กำกับโดยพอล โทมัส แอนเดอร์สัน เธอยังเป็นหนึ่งในทีมนักแสดงที่ได้รับการเสนอชื่อเข้าชิงรางวัลแซกอวอร์ดส ในสาขาการแสดงอันโดดเด่น ถึง 2 ครั้งจากการแสดงในเรื่อง Boogie Nights และ Bobby).
เฮลิโคเนีย ฟู้ด เฟสติวัล

| --- | --- |
ช่วงเวลา: ไม่กำหนดตายตัว
จัดครั้งแรก: 11 สิงหาคม พ.ศ. 2566
สถานที่จัด: หลายสถานที่
จัดโดย: เฮลิโคเนีย เอช กรุ๊ป
สนับสนุนโดย: น้ำแร่ธรรมชาติตราช้าง
เฮลิโคเนีย ฟู้ด เฟสติวัล (อังกฤษ: Heliconia Food Festival) เป็นเทศกาลอาหารในประเทศไทยในรูปแบบเรียลลิตีฟู้ดเฟส (Reality Food Fest) จัดขึ้นโดย บริษัท เฮลิโคเนีย เอช กรุ๊ป จำกัด เพื่อต่อยอดความสำเร็จจากรายการแข่งขันทำอาหารในเครือ และยกระดับเป็นผู้นำในการจัดอีเวนต์ด้านอาหาร โดยรวบรวมเชฟจากรายการแข่งขันทำอาหารในเครือ เช่น มาสเตอร์เชฟไทยแลนด์, เชฟกระทะเหล็ก ประเทศไทย, ท็อปเชฟไทยแลนด์, เฮลล์คิทเช่นไทยแลนด์ มาเปิดบูธทำอาหารที่เน้นความอร่อยและความคิดสร้างสรรค์ให้นักท่องเที่ยว แฟนคลับของรายการ หรือแฟนคลับของเชฟแต่ละคน เข้ามาร่วมรับประทานด้วยตนเอง โดยจัดครั้งละ 10 วัน และจัดขึ้นหลาย ๆ ครั้งต่อปี เพื่อให้เชฟบางคนในรายการที่ไม่มีหน้าร้านของตนมีประสบการณ์ในการขายอาหารมากขึ้น รวมถึงแบ่งการจัดงานแต่ละครั้งออกเป็นธีมต่าง ๆ โดยใช้เงินลงทุนในการจัดงานครั้งละมากกว่า 10,000,000 บาท
จุดเด่นของเฮลิโคเนีย ฟู้ด เฟสติวัล คือการนำความเป็นเรียลลิตีมารวมไว้ในเทศกาลอาหาร ผ่านการแข่งขันขายทำยอดขายอาหารของเชฟทุกคน โดยให้ทุกบูธกำหนดราคาอาหารของแต่ละบูธเอง และจะประกาศผลยอดขายของเชฟแต่ละคนในอันดับต้นและอันดับท้ายให้ผู้เข้าชมงานทราบทุก ๆ 30 นาที
ภาพรวม

| ครั้งที่ | ชื่อตอน | ระยะเวลา | สถานที่ | อ้างอิง |
| --- | --- | --- | --- | --- |
| 1 | Food Theme Park | 11–20 สิงหาคม พ.ศ. 2566 | ลานหน้าเซ็นทรัลเวิลด์ |  |
| 2 | Dark Valentine | 16–25 กุมภาพันธ์ พ.ศ. 2567 | เอ็มซีซี ฮอลล์ เดอะมอลล์ไลฟ์สโตร์ บางกะปิ |  |
| 3 | Titanic World Food Fest | 3–12 สิงหาคม พ.ศ. 2567 | ลานหน้าเซ็นทรัลเวิลด์ |  |
ดูเพิ่ม

เฮลิโคเนีย เอช กรุ๊ป
เฮเทโรทรอพ

เฮเทโรทรอพ (อังกฤษ: Heterotroph เป็นคำสมาสภาษากรีกมาจากคำว่า heterone แปลว่าผู้อื่น และ troph แปลว่าโภชนาการ) คือสิ่งมีชีวิตที่ต้องการอินทรียสารจากสิ่งมีชีวิตอื่นๆ เป็นแหล่งคาร์บอนเพื่อใช้ในการเจริญเติบโตและการซ่อมแซมส่วนที่สึกหรอ เฮเทโรทรอพ หรือเรียกกันว่าผู้บริโภคในห่วงโซ่อาหาร เป็นสิ่งมีชีวิตที่ไม่สามารถสร้างอาหารเองได้ ซึ่งตรงข้ามกับออโตทรอพที่ต้องการแค่แหล่งพลังงานหรือแหล่งคาร์บอนที่มาจากก๊าซคาร์บอนไดออกไซด์ หรือไบคาร์บอเนตก็สามารถสร้างอาหารเองได้ โดยไม่ต้องอาศัยสิ่งมีชีวิตอื่นเป็นอาหาร สัตว์ทุกชนิดถือว่าเป็นเฮเทโรทรอพ เช่นเดียวกันกับสิ่งมีชีวิตจำพวกเห็ดราหรือฟังไจ รวมถึงแบคทีเรียหลายสายพันธุ์ และยังมีพืชประเภทกาฝากบางชนิดที่กลายไปเป็นเฮเทโรทรอพบางส่วน หรือเฮเทโรทรอพเต็มตัวก็มี แต่ในขณะที่พืชกินเนื้อนำเหยื่อที่เป็นแมลงไปเป็นแหล่งไนโตรเจนของพวกมัน แต่พืชจำพวกนี้ก็ยังถือว่าเป็นออโตทรอพ
สิ่งมีชีวิตจำพวกเฮเทโรทรอพนั้นไม่สามารถสร้างอาหารเองได้ ดังที่กล่าวข้างต้น นั่นคือ ความไม่สามารถในการสังเคราะห์อินทรียสารที่มีคาร์บอนเป็นองค์ประกอบหลักจากแหล่งอนินทรียสารในสิ่งแวดล้อมได้ (ดังเช่นการที่สัตว์ไม่สามารถสังเคราะห์แสงได้ ต่างจากพืชที่สามารถทำได้) และจึงต้องอาศัยแหล่งอาหารที่มาจากสิ่งมีชีวิตอื่นๆ ทั้งออโตทรอพ และเฮเทโรทรอพ
การที่จะกำหนดว่าสิ่งมีชีวิตสายพันธุ์ใดที่อยู่ในจำพวกเฮเทโรทรอพ สิ่งมีชีวิตสายพันธุ์นั้นจะต้องอาศัยคาร์บอนมาจากอินทรียสารหรือสิ่งชีวิตอื่น แม้ว่าสิ่งมีชีวิตสายพันธุ์นั้นจะอาศัยไนโตรเจนมาจากอินทรียสารหรือสิ่งมีชีวิตอื่น แต่ยังคงอาศัยคาร์บอนจากอนินทรียสาร ก็ยังถือว่าสายพันธุ์นั้นเป็นออโตทรอพ ถ้าสิ่งมีชีวิตสายพันธุ์ใดๆ อาศัยคาร์บอนจากอินทรียสารหรือสิ่งมีชีวิตอื่น จะสามารถแบ่งเฮเทโรทรอพย่อยลงมาตามแหล่งพลังงานของแต่ละสายพันธุ์ได้อีก 2 ประเภทคือ:
โฟโตเฮเทโรทรอพ (Photoheterotroph) : อาศัยพลังงานจากแสง
คีโมเฮเทโรทรอพ (Chemoheterotroph) : อาศัยพลังงานจากการออกซิเดชันของอนินทรียสาร (เช่นการอาศัยเกลือแร่ และวิตามิน ในการบำรุงร่างกายของมนุษย์นั่นเอง)
โดยสรุปคือ เฮเทโรทรอพคือบรรดาสิ่งมีชีวิตที่สร้างอาหารเองไม่ได้ จึงต้องหาอาหารเอง ไม่ว่าจะเป็นจากการบริโภคสิ่งมีชีวิตอื่น (ซึ่งยังแบ่งได้อีกเป็นสิ่งมีชีวิตกินพืช และสิ่งมีชีวิตกินเนื้อ) หรือจากการดูดสารอาหารจากสิ่งมีชีวิตอื่น (เช่นพยาธิ และพืชกาฝาก ซึ่งถือเป็นสิ่งมีชีวิตจำพวกปรสิต) นั่นเอง
เฮนรี จอร์จ

เฮนรี จอร์จ
เฮนรี จอร์จ (อังกฤษ: Henry George; 2 กันยายน ค.ศ. 1839 — 29 ตุลาคม ค.ศ. 1897) เป็นนักเศรษฐศาสตร์การเมืองชาวอเมริกัน ผู้เขียนหนังสือ เรื่อง Progress and Poverty และได้เขียนบทความต่าง ๆ เกี่ยวกับที่ดินไว้มากมาย หนังสืออื่น ๆ ของเฮนรี จอร์จที่ควรกล่าวถึงคือ Social Problems, Protection or Free Trade ซึ่งได้มีการอ่านทั้งเล่มและบันทึกไว้ในบันทึกของสภาผู้แทนราษฎรสหรัฐอเมริกา, The Condition of Labor ซึ่งเป็นจดหมายเปิดผนึกถึงสันตะปาปาเพื่ออธิบายตอบสาส์นเวียนของพระองค์ และ The Science of Political Economy ซึ่งพิมพ์หลังมรณะ
ประวัติโดยสังเขป

เฮนรี จอร์จเกิดที่ฟิลาเดลเฟีย เขาเรียนจบเพียงประถม 6 เพราะความยากจน ต้องหยุดการเรียนขณะอยู่ชั้นมัธยม 1 แล้วก็ออกทำงานเป็นเด็กรับใช้ (cabin boy) ในเรือสินค้า ซึ่งเดินทางรอบโลก แต่ในการเดินทางไปกับเรือสินค้าครั้งที่ 2 ในฐานะกะลาสีชั้นสามารถ (able seaman) จอร์จก็ลาออกมาเป็นช่างเรียงพิมพ์ แล้วก็ได้เป็นผู้รายงานข่าว ผู้เขียนบทบรรณาธิการของ นสพ.ซานฟรานซิสโกไทมส์ บรรณาธิการจัดการ และยังเขียนเรื่องให้นิตยสารต่าง ๆ อีกด้วย ความรู้ความสามารถของจอร์จเกิดจากความช่างสังเกตและการพากเพียรศึกษาด้วยตนเอง
เมื่อเดินทางจากซานฟรานซิสโกไปทำงานที่นิวยอร์ก จอร์จได้เห็นความยากจนร้ายแรงในเมืองใหญ่ทั้ง ๆ ที่ในเมืองใหญ่ปรากฏทรัพย์สินมหาศาล จึงเกิดแรงบันดาลใจให้ค้นหาสาเหตุของความแตกต่างนี้ เขาได้พบว่า อุตสาหกรรมปฏิวัติ ซึ่งคือการเปลี่ยนแปลงรูปแบบการผลิตจากระบบครัวเรือนมาเป็นระบบโรงงานเพราะความก้าวหน้าอย่างมโหฬารของเครื่องจักรกลที่ช่วยเพิ่มผลผลิต กลับทำให้คนงานเดือดร้อนจากค่าแรงต่ำ และค่าแรงทั่วไปมีแต่แนวโน้มจะต่ำลงในขณะที่ที่ดินแพงขึ้น การเก็งกำไรกักตุนที่ดินยิ่งทำให้หาที่ดินทำกินและหางานทำยากมากขึ้น ค่าแรงยิ่งต่ำ และทำให้วัฏจักรเศรษฐกิจแกว่งตัวรุนแรง
ในชั้นแรก จอร์จได้ใช้เวลา 4 เดือนในปี 1871 เขียนหนังสือขนาดเล็ก 48 หน้า เรื่อง Our Land and Land Policy พิมพ์ 1,000 เล่ม แต่ไม่ได้รับความสนใจมากนัก หลังจากนั้นกว่า 6 ปี คือในปี 1877 เขาจึงเริ่มเขียนหนังสือ Progress and Poverty ขนาด 565 หน้าเพื่ออธิบายสาเหตุและวิธีแก้ไขความยากจนให้ละเอียดยิ่งขึ้น ใช้เวลา 1 ปี 7 เดือนจึงเขียนจบ พิมพ์ครั้งแรกปี 1879  เมื่อรวมกับการปาฐกถาในสหรัฐฯ เอง สกอตแลนด์ อังกฤษ ไอร์แลนด์ ฝรั่งเศส ออสเตรเลีย และนิวซีแลนด์ รวมทั้งการโต้วาทีกับพรรคสังคมนิยมในนิวยอร์กและลอนดอน และการเขียนหนังสือและบทความจำนวนมาก ก็ทำให้เขามีชื่อเสียงในขณะที่เขามีชีวิตอยู่ เป็นลำดับ 3 ของสหรัฐฯ ต่อจาก Thomas Edison และ Mark Twain
เฮนรี จอร์จตาย 4 วันก่อนการเลือกตั้งนายกเทศมนตรีนครนิวยอร์ก  ซึ่งเขาเข้าสมัครรับเลือกตั้งด้วยเป็นครั้งที่ 2 ห่างจากครั้งแรก 11 ปี (ครั้งแรกเขาแพ้ Abram S. Hewitt แต่ชนะ Theodore Roosevelt ผู้ซึ่งต่อมาได้เป็นประธานาธิบดีสหรัฐฯ) การสมัครรับเลือกตั้งทั้งสองครั้งเพราะสหภาพแรงงานขอร้อง งานศพของจอร์จมีผู้คนกว่าแสนคนมาเคารพศพและร่วมขบวนศพไปยังสุสานใน Brooklyn
หนังสือ Progress and Poverty ที่ลือลั่นและขายดีในสมัยของจอร์จเองได้รับการแปลเป็นภาษาต่าง ๆ มากมาย และกลุ่มผู้นิยมจอร์จได้ใช้เป็นตำราสั่งสอนกันต่อ ๆ มาจนถึงปัจจุบัน และใน ค.ศ. 1963 ห้องสมุดทำเนียบขาวได้เลือกหนังสือนี้ไว้ในกลุ่มหนังสืออเมริกันดีเด่น  เฮนรี จอร์จเองก็ได้รับการยกย่องจากบุคคลสำคัญจำนวนมาก  สำหรับองค์การเอกชนในประเทศต่าง ๆ ที่สนับสนุนแนวคิดของเฮนรี จอร์จ มีปรากฏอยู่ในเว็บไซต์ International Directory of Georgist Organizations ที่ http://www.cgocouncil.org/showcgo.php เก็บถาวร 2009-12-30 ที่ เวย์แบ็กแมชชีน
ดูเพิ่ม

ภาษีเดี่ยว
The New Physiocratic League
แหล่งข้อมูลอื่น

The New Physiocratic League
ยูโทเพียไทย เก็บถาวร 2009-09-04 ที่ เวย์แบ็กแมชชีน
งานเขียนและพูดของเฮนรี จอร์จ เก็บถาวร 2009-08-04 ที่ เวย์แบ็กแมชชีน (ผลงานเกือบทั้งหมดคลิกเปิดดูข้อความได้)
A Chronology of the Life and Work of Henry George เก็บถาวร 2007-02-06 ที่ เวย์แบ็กแมชชีน
The Prophet of San Francisco เก็บถาวร 2007-04-26 ที่ เวย์แบ็กแมชชีน
Major Works of Henry George เก็บถาวร 2007-04-10 ที่ เวย์แบ็กแมชชีน
The Complete Works of Henry George เก็บถาวร 2006-09-11 ที่ เวย์แบ็กแมชชีน
Science of political economy, 1898
เฮเลน วอลตัน

| เฮเลน วอลตัน |
| --- | --- |
เกิด: เฮเลน ร็อบสัน 3 ธันวาคม ค.ศ. 1919(1919-12-03) Claremore, รัฐโอกลาโฮมา, สหรัฐอเมริกา
เสียชีวิต: 19 เมษายน ค.ศ. 2007(2007-04-19) (87 ปี) Bentonville, Arkansas, U.S.
ศิษย์เก่า: University of Oklahoma
คู่สมรส: แซม วอลตัน (สมรส 1943; เสียชีวิต 1992)
บุตร:   เอส. ร็อบสัน วอลตัน (เกิด 1944)  จอห์น ที. วอลตัน (1946–2005)  จิม วอลตัน (เกิด 1948)  อลิซ วอลตัน (เกิด 1949) 
ญาติ: ลูคัส วอลตัน (หลานชาย) ซีบิล ร็อบสัน ออร์ (หลานสาว)
เฮเลน ร็อบสัน วอลตัน (อังกฤษ: Helen Robson Walton) เป็นชาวอเมริกา เกิดเมื่อวันที่ 3 ธันวาคม ค.ศ. 1919 เสียชีวิตวันที่ 19 เมษายน ค.ศ. 2007 เป็นภรรยาของแซม วอลตัน ผู้ก่อตั้งบริษัทวอลมาร์ต เครือธุรกิจค้าปลีกที่ใหญ่ที่สุดในโลก นอกจากนี้ยังเคยเป็นผู้ส่งเสริมศิลปะในรัฐอาร์คันซอ ทางตอนใต้ของสหรัฐอเมริกาอีกด้วย เฮเลนเคยเป็นบุคคลที่ร่ำรวยที่สุดในประเทศและอันดับ 11 ของโลกมาแล้วช่วงหนึ่ง
เฮฟวีเวพอน

| เฮฟวีเวพอน |
| --- | --- |

ผู้พัฒนา: ป็อปแคปเกมส์
ผู้จัดจำหน่าย: ป็อปแคปเกมส์
ออกแบบ: จอช แลงลีย์ และเจสัน คาปัลกา
เอนจิน: ป็อปแคปเกมส์เฟรมเวิร์ก
เครื่องเล่น: วินโดวส์, แมคโอเอส, เอกซ์บอกซ์ 360, เพลย์สเตชัน 2, เพลย์สเตชัน 3, ซีโบ
วางจำหน่าย: 24 กุมภาพันธ์ ค.ศ. 2005
แนว: แอ็กชัน
รูปแบบ: ผู้เล่นเดี่ยว, หลายผู้เล่น
เฮฟวีเวพอน (อังกฤษ: Heavy Weapon) หรือ เฮฟวีเวพอน: อะตอมมิกแทงก์ (อังกฤษ: Heavy Weapon: Atomic Tank) เป็นวิดีโอเกมแนวชูตเอ็มอัปเลื่อนด้านข้างที่พัฒนาและเผยแพร่โดยบริษัทป็อปแคปเกมส์ และเปิดตัวใน ค.ศ. 2005
รูปแบบการเล่น

ในเฮฟวีเวพอน ผู้เล่นจะนำรถถังปรมาณูอันทรงพลังผ่านหลายด่านของกองกำลังศัตรู รถถังเคลื่อนที่ไปทางซ้ายและขวาเท่านั้น ในขณะที่อาวุธหลักมีปืนป้อมปืนที่สามารถเล็งในระยะ 180 องศา และอาวุธนิวเคลียร์ซึ่งสามารถทำลายศัตรูให้หมดไปจากจอ โครงเรื่องของเกมเกี่ยวข้องกับการบุกครองของดาวแดง (สหภาพโซเวียต) และผู้เล่นจะสวมบทบาทเป็นผู้บังคับบัญชาของอะตอมมิกแทงก์ เพื่อขับไล่การบุกครองดังกล่าวกลับไปสู่กองบัญชาการหลักของดาวแดง โดยมีหลักฐานหลักของเกมนี้คือบุคคลหนึ่งที่ต่อต้านกองกำลังคอมมิวนิสต์ ที่นำโดยโจเซฟ สตาลิน
เกมดังกล่าวมีทั้งหมด 19 ด่าน/ภารกิจ พร้อมกับสองโหมดเกม (ภารกิจ และเอาชีวิตรอด) ซึ่งในโหมดภารกิจ เราจะต้องฝ่าฟันศัตรูนับไม่ถ้วนและเอาชนะบอสในตอนท้าย โดยโหมดภารกิจได้ยกให้มีสามชีวิตในแต่ละภารกิจ เมื่อเอาชนะบอสได้ ผู้เล่นจะไปที่คลังอาวุธ ซึ่งสามารถอัปเกรดและเพาเวอร์-อัป เพื่อใช้ในภารกิจต่อ ๆ ไป หลังจากผ่านเก้าบอสแรกแล้ว ผู้เล่นจะต้องทำลายเก้าบอสตัวเดิมในเก้าระดับที่เหลือ จนถึงระดับสุดท้าย โดยบอสใหม่มีความแตกต่างกันเล็กน้อยในด้านอาวุธและเกราะ
ในเกมเวอร์ชันพีซี โหมดเอาชีวิตรอดมีเพียงชีวิตเดียวเท่านั้น และลุยเดี่ยวเพื่อรอดชีวิตจากคลื่นศัตรูที่ไม่มีวันสิ้นสุดจนกว่ารถถังจะถูกทำลาย ส่วนในเกมเวอร์ชันเอกซ์บอกซ์ 360 และเพลย์สเตชัน 3 ผู้เล่นอาจเลือกเอาชีวิตรอดด้วยตัวเอง หรือเข้าร่วมเกมเอาตัวรอดปาร์ตีสงครามที่ผู้เล่นสามารถเข้าร่วมได้สูงสุดสี่คน เกมดังกล่าวมีข้อความดูถูกหลายครั้งหรือบางครั้งเมื่อกดปุ่มออก เพื่อยุในการเล่นเกมต่อไป
รูปแบบการเล่น > โหมดหลายผู้เล่น

เกมนี้อนุมัติให้มีผู้เล่น 1–4 คนออนไลน์ และรูปแบบการเล่นโค-ออป ในพื้นที่สำหรับโหมดเอาชีวิตรอด ส่วนเวอร์ชันเดโม เช่นเดียวกับแคมเปญและบอสบลิตซ์ อนุมัติให้เล่นโค-ออป ในพื้นที่ได้เพียง 1–2 คนเท่านั้น
สภาพพร้อมใช้งาน

เฮฟวีเวพอน: อะตอมมิกแทงก์ เวอร์ชันฟรีแบบจำกัดสามารถดาวน์โหลดออนไลน์ได้ที่เว็บไซต์ต่าง ๆ รวมถึงเว็บไซต์ของป็อปแคป ส่วนเฮฟวีเวพอนดีลักซ์ซึ่งเป็นเวอร์ชันเต็ม สามารถซื้อได้โดยมีค่าธรรมเนียม ขณะที่เอกซ์บอกซ์ 360 รุ่นเอกซ์บอกซ์ไลฟ์อาร์เคดเปิดให้ดาวน์โหลดผ่านเอกซ์บอกซ์ไลฟ์มาร์เกตเพลสเมื่อวันที่ 17 มกราคม ค.ศ. 2007 โดยมีโหมดโค-ออป เต็มรูปแบบ (ผู้เล่นสี่คน) ที่เข้ากันได้กับเอกซ์บอกซ์ไลฟ์และโหมดบอสบลิตซ์ เกมดังกล่าวได้รับการเผยแพร่สำหรับเพลย์สเตชัน 3 บนเพลย์สเตชัน เน็ตเวิร์ก รวมทั้งเพลย์สเตชัน 2 ซึ่งเวอร์ชันเพลย์สเตชัน 2 และเพลย์สเตชัน 3 มีซาวด์แทร็กที่ได้รับการปรับแต่งบทเพลงใหม่
แหล่งข้อมูลอื่น

Heavy Weapon at PopCap Games
Heavy Weapon: Atomic Tank (360) Reviews เก็บถาวร 2010-02-13 ที่ เวย์แบ็กแมชชีน at Metacritic
เฮลิโอสเฟียร์

แผนภาพแสดงคุณลักษณะของเฮลิโอสเฟียร์
เฮลิโอสเฟียร์ หรือ สุริยมณฑล (อังกฤษ: Heliosphere) เป็นปริมณฑลแรงแม่เหล็ก (magnetoshpere) ที่ถูกสร้างขึ้นโดยดวงอาทิตย์และห่อหุ้มระบบสุริยะเอาไว้ โดยมีลักษณะคล้ายฟองอากาศอยู่ในห้วงอวกาศ ที่พองตัวอยู่ในสสารระหว่างดาว ซึ่งเป็นผลจากลมสุริยะ ทำหน้าที่ปกป้องระบบสุริยะจากรังสีคอสมิก แม้จะมีอะตอมที่เป็นกลางทางไฟฟ้าส่วนหนึ่งจากสสารระหว่างดาวสามารถลอดเข้ามาภายในเฮลิโอสเฟียร์ได้ แต่โดยทั่วไปแล้วสสารส่วนใหญ่ที่อยู่ภายในเฮลิโอสเฟียร์ล้วนมีต้นกำเนิดมาจากดวงอาทิตย์ทั้งสิ้น
ในรัศมี 10,000 ล้านกิโลเมตรแรก ลมสุริยะเคลื่อนที่ด้วยความเร็วมากกว่า 1 ล้านกิโลเมตรต่อชั่วโมง จากนั้นจึงเริ่มชะลอและสลายไปในสสารระหว่างดาว ลมสุริยะจะชะลอความเร็วลงจนหยุดลงในที่สุดและรวมไปในมวลสารเหล่านั้น จุดที่ลมสุริยะชะลอความเร็วลงเรียกว่า กำแพงกระแทก (termination shock) จุดที่แรงดันของสสารระหว่างดาวกับลมสุริยะเข้าสู่สมดุลกันเรียกว่า เฮลิโอพอส (heliopause) จุดที่สสารระหว่างดาวเคลื่อนที่ในทางตรงกันข้าม คือชะลอตัวลงเมื่อปะทะเข้ากับเฮลิโอสเฟียร์ เรียกว่า โบว์ช็อค (bow shock)
ลมสุริยะ

บทความหลัก: ลมสุริยะ และ สสารระหว่างดาวเคราะห์
ลมสุริยะ ประกอบด้วยอนุภาคเล็กๆ อะตอมที่มีประจุจากโคโรนาของดวงอาทิตย์ และสนามแม่เหล็ก ลักษณะของสนามแม่เหล็กที่ส่งออกมาจากดวงอาทิตย์ผ่านลมสุริยะมีลักษณะเป็นเกลียว ทั้งนี้เนื่องจากดวงอาทิตย์หมุนรอบตัวเองทุกๆ ระยะ 27 วัน ลมสุริยะนำพาเอาความเปลี่ยนแปรของสนามแม่เหล็กของดวงอาทิตย์ไปกับมันด้วย และทำให้เกิดพายุแม่เหล็กขึ้นในแม็กนีโตสเฟียร์ของโลก
เมื่อเดือนมีนาคม ค.ศ. 2005 มีรายงานการตรวจวัดจากเครื่องมือวัด Solar Wind Anisotropies (SWAN) ซึ่งติดตั้งอยู่บนยานโซโฮ ถึงลักษณะของเฮลิโอสเฟียร์ซึ่งเป็นขอบเขตของลมสุริยะที่ปกป้องระบบของเราเอาไว้ มีลักษณะที่ไม่สมมาตร แต่มีการลดทอนกำลังลงด้วยผลกระทบจากสนามแม่เหล็กของดาราจักร
แหล่งข้อมูลอื่น

กลุ่มวิจัยระบบสุริยะและเฮลิโอสเฟียร์ มหาวิทยาลัยมิชิแกน เก็บถาวร 2019-01-18 ที่ เวย์แบ็กแมชชีน
วัตถุที่เฝ้าสังเกต เก็บถาวร 2007-10-07 ที่ เวย์แบ็กแมชชีนโดยยานสำรวจระหว่างดาว เก็บถาวร 2010-12-10 ที่ เวย์แบ็กแมชชีน ขององค์การนาซา
CNN: NASA: Voyager I enters solar system's final frontier – 25 พฤษภาคม 2005
New Scientist: Voyager 1 reaches the edge of the solar system เก็บถาวร 2007-02-16 ที่ เวย์แบ็กแมชชีน – 25 พฤษภาคม 2005
Surprises from the Edge of the Solar System เก็บถาวร 2007-03-08 ที่ เวย์แบ็กแมชชีน – การค้นพบล่าสุดของวอยเอจเจอร์ 1 : กันยายน 2006
The heliospheric hydrogen wall and astrospheres